ליגת האלופות: אתלטיקו מדריד גברה 0:1 על לסטר סיטי ברבע הגמר - וואלה! ספורט
ליגת האלופות: אתלטיקו מדריד גברה 0:1 על לסטר סיטי ברבע הגמר
פנדל של אנטואן גריזמן (28) העניק לקולצ'ונרוס ניצחון במשחק הראשון ומקדמה לקראת הגומלין ביום שלישי. השועלים היו חלשים וכלל לא בעטו למסגרת, רוברט הות ייעדר מהגומלין בשל צהובים
מערכת וואלה! ספורט יום רביעי, 12 באפריל 2017, 23:32
אתלטיקו מדריד גברה הערב (רביעי) 0:1 על לסטר סיטי בוויסנטה קלדרון, במשחק הראשון מבין שניים במסגרת רבע גמר ליגת האלופות. הקולצ'ונרוס שלטו לחלוטין במשחק מתחילתו ועד סופו, אך הסתפקו בסופו של דבר בשער בודד של אנטואן גריזמן מהנקודה הלבנה, לאחר שנדחף על ידי מארק אולברייטון ככל הנראה מחוץ לרחבה. לסטר, שלא בעטה אפילו פעם אחת למסגרת, תנסה להמשיך את סיפור הסינדרלה בגומלין הביתי ביום שלישי, אך תחסר את רוברט הות בשל כרטיסים צהובים.
המחצית הראשונה הייתה שייכת כולה לאתלטיקו, וקספר שמייכל והקורה מנעו ממנה לכבוש שערים נוספים. השועלים התעוררו מעט לאחר ההפסקה אך לא ממש הצליחו לסכן את יאן אובלק, כאשר מנגד גם השחקנים של דייגו סימאונה לא ייצרו יותר מצבים מסוכנים. אחרי שפתח את הקדנציה בלסטר עם שישה ניצחונות משישה משחקים, קרייג שייקספיר רושם הפסד שני רצוף בכל המסגרות. אתלטי רשמה משחק בית 16 ללא ספיגה מתוך ה-18 האחרונים בצ'מפיונס.
גריזמן חוגג (AP)1 מתוך 11
שמייכל דורש הסברים מאריקסון (רויטרס)2 מתוך 11
גריזמן חוגג עם טורס (רויטרס)3 מתוך 11
אוהדי לסטר (רויטרס)4 מתוך 11
דייגו סימאונה (רויטרס)5 מתוך 11
אנטואן גריזמן (רויטרס)6 מתוך 11
אוהדי אתלטיקו (רויטרס)7 מתוך 11
קרייג שייקספיר (רויטרס)8 מתוך 11
שינג'י אוקזאקי (רויטרס)9 מתוך 11
פיליפה לואיס (רויטרס)10 מתוך 11
ורדי מול סאביץ' (רויטרס)11 מתוך 11